2 selfoondiewe loop hul rieme styf | Netwerk24
Deur Lynn Williams 23 Februarie 2020 13:55
Die klaagster (24) was in die speletjiesarkade by die Boardwalk-vermaaklikheidsentrum in Port Elizabeth toe twee mans om 21:30 haar Galaxy A20-selfoon, wat langs haar handsak was, steel.
Die mans het toe hulle die selfoon gesteel het, dadelik laat spaander.
Kol. Priscilla Naidu, polisiewoordvoerder, sê die klaagster het dadelik haar selfoon se G-mail-opsporingstelsel geaktiveer.
Volgens Naidu het die vrou haar selfoon se sein al die pad na Patersonstraat in Noordeinde gevolg.
Hierna het die vrou by die Mountweg-polisiekantoor aangedoen om hulp.
Die polisie het haar bygestaan en het die verdagtes in Ou Grahamstad-weg in hegtenis geneem. Hulle was steeds in besit van die gesteelde selfoon.
Die verdagtes (36 en 38 jaar oud) is in hegtenis geneem in verband met die besit van beweerde gesteelde goedere.
Hulle gaan na verwagting Maandag in die hof verskyn.
Meer oor: Port Elizabeth | Diefstal
Voormalige boekhouer van Aurora skuldig aan diefstal